વધુ એક દિલચસ્પ વાત છે બીઆર ચોપરાની ‘મહાભારત’ના કૃષ્ણ અને ‘શ્રી કૃષ્ણા’ના કૃષ્ણમાં 36નો આંકડો હતો, જેનો પણ એક કિસ્સો છે. એકવાર મુંબઈના લાયન્સ ક્લબનો પ્રોગ્રામ ચાલી રહ્યો હતો, જ્યાં રામાનંદના કૃષ્ણ એટલે કે સર્વદમનનું સન્માન કરવામાં આવી રહ્યું હતું. ત્યાં કોઈએ તેમને બીઆર ચોપરાના કૃષ્ણ એટલે કે નીતીશ ભારદ્વાજ વિશે પૂછી લીધું. સર્વદમને કહ્યું કે, ‘કોણ કૃષ્ણ?’ એ જેને દુનિયાભરમાં ફેલાયેલા કૃષ્ણભક્તોમાંથી કોઈએ પૂછ્યું નથી. અમને મળવા તો બીબીસીની ટીવી ટીમ ગુજરાતમાં લક્ષ્મી સ્ટુડિયો સુધી દોડી આવી હતી. ટીએનટીએ મારી સિરિયલ ખરીદી લીધી છે. ચાર દેશોમાં મારી સિરિયલ બતાવાશે. મેં દુનિયામાં ધૂમ મચાવી દીધી છે.’